stanford-oval/wikipedia huggingface dataset:
פרו במשחקים האולימפיים לנוער
ראו גם

פרו במשחקים האולימפיים
פרו במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
פרו טאפור

| --- | --- |
 לידה:  1410 קורדובה, ספרד 
 פטירה:  1490 (בגיל 80 בערך) קורדובה, ספרד 
 מדינה:  כתר קסטיליה 
 שפות היצירה:  ספרדית 
 סוגה:  ספרות מסעות 
 חתימה:   
 
פרו טאפור (בספרדית: Pedro Tafur or Pero Tafur) (1410-1484) היה היסטוריון וסופר מקסטיליה (שבאזור ספרד כיום). טאפור כתב ספר על מסעו בעולם, אשר התקיים בין השנים 1435-1439, ואשר במסגרתו הוא ביקר בארץ ישראל, אפריקה, אסיה ואירופה. ספר, אשר הוא אחד מהספרים היחידים מסוגו מאותה העת, מהווה חלון הצצה לימי הביניים.
תולדות חייו

פרו טאפור נולד בקורדובה בתחילת המאה החמש עשרה, בסביבות שנת 1410. טאפור מגיע מהמעמד הגבוה בספרד: הוא בן למשפחת אצילים ספרדית, וקרוב משפחתו הוא דון אנריקו דה גוסמן, הרוזן של ניבלה והמפקד הראשי של מסדר קלטרווה.
טאפור יצא למסע נרחב בעולם בשנים 1435-1439, כשהוא בן עשרים וחמש בלבד.
לאחר שחזר ממסעו הארוך ומלא ההרפתקאות, התמסד והתיישב בקורדובה, וזמן מה לפני שנת 1452 התחתן עם דונה חואנה דה הורוסקו, ונולדו להם בן ושלוש בנות.
לפי רשימות של עיריית קורדובה, פרו טאפור ובנו היו חברי מועצת העיר בשנת 1479, וככל הנראה הוא היה פעיל ציבורי תקופה ארוכה יותר, אך הרשימות הקיימות כיום הן חלקיות ביותר. בארכיון העיר ניתן למצוא את חתימתו על מספר מסמכים. טאפור נפטר בשנת 1484.
ספרו של פרו טאפור

בין השנים 1453-1457, כעשרים שנה לאחר המסע, טאפור מתמסר לכתיבת סיפור מסעו. כתב היד של הספר מתפרס על פני מאות עמודים, והודפס לראשונה במדריד בשנת 1874. שמו המלא של הספר הוא "הרפתקאותיו ומסעותיו של פרו טאפור בחלקים שונים של העולם המלהיב (1435-1439)" הספר נערך על ידי ד. מרקוס חימנס דה לה אספדה, על פי כתב היד היחיד אשר השתמר בדורנו. עקב הגיל והשימור הלקוי של כתב היד, ישנן מילים ומשפטים החסרים בו. במבוא לספר חסרים כמה חלקים, וככל הנראה העמוד האחרון של כתב היד חסר, מה שגורם להפסקת הסיפור בפתאומיות.
מסעו של פרו טאפור בעולם

מסעו של פרו טאפור מתחיל בשנת 1435. הוא עוזב את קורדובה, ומצטרף לניסיון תקיפה של המעוז המוסלמי בגיברלטר. ניסיון התקיפה נכשל, ודון אנריקו דה גוסמן, מנהיג הצליינים, נהרג בקרב. הכוחות המובסים, ואיתם פרו טאפור, פנו בחזרה לסנלוקר דה ברמדה, ומשם יוצא טאפור בשיירה בת שלוש ספינות לכיוון איטליה. במפרץ ליון שתי ספינות נסחפו ללב ים והקשר עמהן נותק, ורק ספינתו של טאפור הצליחה להגיע לחוף מבטחים. במהלך הסערה פרו טאפור עובר חוויה מטלטלת, המתוארת על ידו כהתגלות, ואשר גורמת לו לנדור נדר, ומיד בהגיעו לג'נובה הוא הולך לכנסייה למלא את נדרו. את הימים שנשארו לו בגנואה הוא מנצל להתאוששות מהמסע הקשה, ומתאר כי זו הפעם הראשונה שבה התחיל להכיר את אלוהים. מגנואה טאפור ממשיך לסייר באיטליה ופוגש את האפיפיור הגולה אאוגניוס הרביעי, ממנו הוא מבקש רישיון לנסוע לירושלים. טאפור היה שמח להמשיך מיד במסעו לירושלים, אך אניות הצליינים לארץ הקודש יצאו רק לקראת יום עליית ישו השמימה, בחודש מאי. את הזמן שנותר לו הוא מנצל לביקור ברומא וברחבי איטליה, ומשם יוצא כמתוכנן לארץ הקודש ומבקר בירושלים ובסביבותיה.
מארץ הקודש ממשיך מסעו לביירות, קפריסין ומשם למצרים.
במצרים טאפור מבקר בקהיר, ומנצל את ההזדמנות להשלים את מסעו באתרי הקודש של ארץ ישראל ולשם כך מצטרף לשיירה אשר נוסעת להר סיני, למנזר סנטה קטרינה, ומשם שב לקהיר ולאלכסנדריה.
ממצרים טאפור ממשיך לרודוס, כיוס, טרויה ומשם לקונסטנטינופול. בקונסטנטינופול הוא נפגש עם הקיסר יוחנן השמיני פאלאיולוגוס, מאחרוני הקיסרים של האימפריה הביזנטית. הוא מסייר בטורקיה ומשם ממשיך לטרפזונטס ולקאפה, מרכז הסחר לחופי הים השחור.
לאחר מכן חוזר לוונציה, ואף נפצע בדרך, במהלך ניסיון להצלת עבדים נוצרים במיצרי הדרדנלים.
מוונציה הוא יוצא למסע נרחב באירופה: פרארה, מילאנו, בזל, קלן, מכלן, בריסל, ברוז' גנט, אנטוורפן, מיינץ, פראג, ברסלאו, וינה, בודה, נוישטט ואגם גארדה הם רק חלק מהאתרים אותם ביקר במהלך מסעו. במהלך מסעו הוא יוצר קשרים עם המתורגמן הראשי של הסולטן, הנוסע המפורסם ניקולו דה קונטי, פוגש את קיסר טרבזון, ואת השליט המונגולי בקאפה, נפגש עם דוכס מילאנו, עם הארכיבישוף בקלן ועם פיליפ הטוב דוכס ברוגונדיה.
בשנת 1439, לאחר חמש שנות נדודים והרפתקאות, פרו טאפור חוזר לספרד.
מסעו של פרו טאפור בארץ ישראל

ב-17 במאי 1436, יום עליית ישו השמימה, פרו טאפור מפליג מוונציה לארץ הקודש.
לאחר טלטלות בים, אוניית הצליינים עוגנת בנמל יפו, הצליינים מקבלים רישיון מעבר מהסולטאן, שוכרים חמורים, ויוצאים לדרך.
בביקורם בארץ ישראל הם מגיעים למקומות קדושים רבים: רמה, מנזר סנט ג'ורג', אמאוס,
ירושלים על אתריה הרבים: מנזר הר ציון, ביתה של מרים הבתולה חדר הסעודה האחרונה, כנסיית הקבר, הר הגולגולתא, מקום משיחת ישו, מקום ההתגלות של ישו למריה מגדלנה, השדה הקדוש, עמק יהושפט, הר הזיתים והאתרים סביבו, הם צופים במקדש שלמה, בבית של פילאטוס וקיפא, דרך הייסורים, בית אנה הקדושה, בית פטרוס הקדוש, בתי סנט ג'יימס, קבר אבשלום, מעיין שנבע על ידי מרים הבתולה, מקום נפילת ישו עם הצלב, מצודות דוד המלך, ומקומות קדושים נוספים.
הם מבקרים גם באתרים הסמוכים לירושלים: בית לחם: כנסיית המולד; ביתו של אליהו הנביא; וחדר הלימוד של הירונימוס. מנזר יוחנן המטביל, הטירה של מריה מגדלנה, כנסיית לזרוס, הירדן ואתר הטבילה, ים המלח, יריחו, קרנטל,
לקראת סיום הביקור בארץ ישראל, פרו טאפור נכנס להרפתקה אישית ונועזת. הוא מנסה להסתנן בלילה למקדש שלמה, בעזרת נוצרי שהתאסלם, למרות סכנת המוות בניסיון זה. למרות הסכנה, הוא יוצא בשלום מביקור זה.
לקריאה נוספת

גרוס אברהם, עשרת השבטית ומלכות פרסטר ג'והן - שמועות וחיפושים לפני גירוש תפרד ואחריו, בתוך: פעמים 48, יד יצחק בן צבי.
http://www.elmundo.es/elmundo/2010/02/10/andalucia/1265839556.html
הערות שוליים

↑  חתימתו של פרו טאפור, כפי שנמצאה בארכיון העיר קורדובה
↑  הנתונים על חייו של פרו טאפור מבוססים על מאמר שפורסם בשנת 1902 בכתב העת של האקדמיה המלכותית להיסטוריה (של ספרד) (Boletin de la Real academia de la Historia (vol, xli, pt. iv)) ונכתב על ידי D. Rafael Ramirez de Arellano. עיקרי הדברים מובאים במבוא לספרו של פרו טאפור.
↑  https://depts.washington.edu/silkroad/texts/tafur.html
↑  כנראה הכוונה לרמלה
↑  הכוונה לכיפת הסלע
| --- | --- |
בקרת זהויות :  NLI: 987007271895805171  BIBSYS: 90723155  BNE: XX1132643  BnF: cb15004846b (data)  CANTIC: a11668404  GND: 104312629  ISNI: 0000 0000 6148 6543  LCCN: n85053021  NKC: jo20231187612  NTA: 205299202  SUDOC: 080100147  VcBA: 495/264630  VIAF: 59360789   WorldCat (עם VIAF): 59360789
פריזיה המזרחית

| --- | --- |

 מידע כללי
 סוג:  חבל ארץ 
 מיקום
 מיקום:  סקסוניה התחתונה 
 קואורדינטות:  53°28′N 7°29′E﻿ / ﻿53.47°N 7.49°E﻿ / 53.47; 7.49
  
 
מפת פריזיה המזרחית
פריזיה המזרחית או מזרח פריזיה (בגרמנית: Ostfriesland) הוא אזור החוף של צפון-מערב מדינת סקסוניה התחתית בגרמניה.
חבל זה מהווה את החלק המרכזי של פריזיה, והוא ממוקם בין פריזיה הצפונית (אנ') שבמדינת שלזוויג-הולשטיין ובין פריזיה המערבית שבהולנד. נכללת בו גם שרשרת איים, איי פריזיה המזרחית, הסמוכים לחוף.
היסטוריה

החל במחצית השנייה של המאה ה-16 פרחה הרוזנות של פריזיה מבחינה כלכלית, בשל הגירה המונית של סוחרים קלוויניסטים שנמלטו צפונה מארצות השפלה מאימת מלחמות הדת שהתחוללו בארצות אלו. במהלך המאה ה-17 הפכה הישות המדינית של פריזיה המזרחית מרוזנות לנסיכות, תחת נסיכי בית צירקסנה (אנ'). עם מות הנסיך האחרון לבית צירקסנה, קרל אדצארד (אנ'), ב-1744 השתלט פרידריך הגדול על הנסיכות וצירף אותה לפרוסיה. ב-1806 סופחה פריזיה המזרחית לממלכת הולנד, ממלכה קצרת-ימים שהקים נפוליאון בונפרטה, וב-1810 סופחה יחד עם כל ממלכת הולנד לצרפת. בתקופה הקצרה שבה נשלטה בעקיפין או במישרין בידי צרפת הנפוליאונית התחוללה בחברה המזרח-פריזית תמורות מהירות. השליטה המקומית נמסרה לידיהם של ראשי ערים, במקום מועצות זקנים, והתושבים אימצו לראשונה שמות משפחה. הפרוסים השתלטו מחדש על הנסיכות ב-1813. כעבור שנתיים, כחלק מהחלטות קונגרס וינה, מסרה אותה פרוסיה לממלכת הנובר, שהתאחדה בעצמה עם פרוסיה ב-1866.
יהודי פריזיה

היהודים הראשונים התיישבו בפריזיה המזרחית במאה ה-16, ולקראת מחצית המאה התגבשו בה לראשונה גם קהילות יהודיות, בעיקר באמדן שהקהילה היהודית בה מנתה רשמית 186 איש בסוף המאה ה-17, אך גם בעיר הנמל נורדן (אנ'), בלר ובבירת הרוזנות, אאוריך (גר').
בתחילת המאה ה-18 היו בפריזיה המזרחית כ-160 משפחות יהודיות, ובתחילת המאה ה-19 נמנו בה כבר 1,384 יהודים. היישובים בפריזיה המזרחית שבהם התקיימה קהילה יהודית, היו: אאוריך, אזנס (אנ'), אמדן, בונדה (אנ'), דורנום (אנ'), ויטמונד (אנ'), ונר (אנ'), ימגום (אנ'), לר, נוישטטגדנס (גר') ונורדן.
הערות שוליים

↑  לפי המקורות בפנקס הקהילות, גרמניה: כרך רביעי, חלק א, מבוא, עמ' 17.
↑  פנקס הקהילות, גרמניה: כרך רביעי, חלק א, מבוא, עמ' 17, הערה 52.
| --- | --- |
בקרת זהויות :  NLI: 987007564219705171  GND: 4044067-9  LCCN: n80040388  NKC: ge134582  VIAF: 167993933   WorldCat (עם VIAF): 167993933 
ערך זה הוא קצרמרבנושא גרמניה ובנושא גאוגרפיה. אתם מוזמנים לתרום לוויקיפדיה ו.
צבי קדם

| --- | --- |
 ענף מדעי:  מדעי המחשב 
 מקום לימודים:  הטכניון – מכון טכנולוגי לישראל 
 מנחה לדוקטורט:  שמואל וינוגרד, עזריה פז 
 מוסדות:  אוניברסיטת ניו יורק  אוניברסיטת סטוני ברוק  המכון הטכנולוגי של מסצ'וסטס  אוניברסיטת קולומביה  אוניברסיטת טקסס בדאלאס 
 תלמידי דוקטורט:  Partha Dasgupta, Churngwei Chu, Mehmet Karaul, Pei-Zong Lee, Dao-I Tony Lin, Shih-Chen Huang, Ke Li, Fangzhe Chang, Newman Fabian Monrose, Andrew Sung, Naftali D. Schwartz, Alain Fournier, Alexander Tuzhilin, Arash Baratloo, Donald Spencer Fussell, Samuel Parker Uselton, Bruce Fountain Naylor, Yuanyuan Zhao 
 פרסים והוקרה:  עמית ACM (1997) 
 
צבי קדם (באנגלית: Zvi Kedem) הוא מדען מחשב ישראלי אמריקאי, פרופסור באוניברסיטת ניו יורק. מחקריו עוסקים בכריית מידע, סיבוכיות חישובית וחישוב מבוזר.
קדם היה קצין בצה"ל בין השנים 1967 ל-1971. הוא סיים תואר ראשון במתמטיקה מהטכניון ב-1967, ב-1970 תואר שני, ודוקטורט במתמטיקה בהנחיית הפרופסורים שמואל וינוגרד ועזריה פז בשנת 1974. בשנים 1972–1973 היה מרצה באוניברסיטת קולומביה. בין 1973 ל-1975 לימד במכון הטכנולוגי של מסצ'וסטס. בין 1975 ל-1980 היה פרופסור חבר באוניברסיטת טקסס בדאלאס. בין השנים 1980 ל-1985 לימד באוניברסיטת סטוני ברוק בניו יורק. משנת 1984 משמש כפרופסור מן המניין במחלקה למדעי המחשב באוניברסיטת ניו יורק ובין השנים 1991 ל-1994 עמד בראשה.
פלישה סודית

ערך זה עוסק באירוע קרוסאובר המתרחש בחוברות הקומיקס של מארוול. אם התכוונתם למיני-סדרה ביקום הקולנועי של מארוול, ראו .
| --- | --- |

פוסטר קידום מכירות ל-Secret Invasion #1, אמנות מאת סטיב מקניבן
 מידע קומיקס
 יוצר:  בריאן מייקל בנדיס, לייניל פרנסיס יו, מארק מוראלס, לורה מארטין
 סוגה:  קומיקס
 תקופת פרסום מקורית:  יוני 2008 – ינואר 2009 (כ־215 ימים)
 סינדיקציה:  מארוול קומיקס
 מסת"ב:  מסת"ב 0-7851-3297-X
 ארץ מקור:  ארצות הברית 
 שפת המקור:  אנגלית 
 מוציא לאור:  מארוול קומיקס 
 מספר החוברות:  סדרה ראשית: 8 חוברות קשורות: 86
 
פלישה סודית (באנגלית: Secret Invasion) הוא אירוע קרוס-אובר ביקום מארוול שפורסם בחוברות הקומיקס האוונג'רס, האוונג'רס החדשים, ארבעת המופלאים, ת'נדרבולטס ושלל סדרות על ידי חברת מארוול קומיקס בין יוני 2008 לינואר 2009 למשך 8 חוברות, ו-86 חוברות קשורות. את הסיפור הראשי כתבו בריאן מייקל בנדיס ולורה מארטין, באיורם של האמנים כגון לייניל פרנסיס יו ומארק מוראלס.
בעקבות השמדת אימפריית הסקרול באירועי "השמדה", גזע הסקרול משנה הצורה מאמין באדיקות שכדור הארץ שייך לו. הוא חוטף מספר גיבורי-על ונבלי-על כדי להשתלט על העולם ובהמשך חברי הגזע חוטפים ומתחזים גם למספר פוליטיקאים, אנשי ציבור ואמנים. הפלישה גרמה לסערה ביקום מארוול, והובילה למאורעות שלטון אפל ובהמשך למצור על אסגרד.
גרסה מקבילה לאירועי הפלישה הסודית הוצגה בסדרה האוונג'רס: סדרת האנימציה, כאשר בגרסה זו, המלכה ורנקה מתחזה למוקינגבירד ולא לספיידרוומן. לפי יוביסופט ומארוול אנטרטיינמנט, משחק הקונסולות Marvel Avengers: Battle for Earth, אשר יצא ל-Xbox 360 ול-Wii U, הושפע מעלילת הפלישה הסודית.
האירוע מופיע כחלק מהיקום הקולנועי של מארוול בסדרה "פלישה סודית" בשירות הסטרימינג דיסני+ ששודרה באביב 2023.
סקירה כללית

לאחר מלחמת קרי-סקרול, נחשף כי טוני סטארק הצטרף אל דוקטור סטריינג', מיסטר פנטסטיק, צ'ארלס אקסבייר, נאמור וחזיז שחור, וביחד הם הקימו אגודת סתרים בשם "האילומינטי", שדנה באיומים עתידיים על כדור הארץ ומנטרלת אותם. הקבוצה תוקפת את אימפריית הסקרול, ומזהירה אותה כי כל ניסיון פלישה נוסף יעלה במחיר כבד.
בכוכב אימפריית הסקרול, הנסיכה ורנקה מנבאת כי כוכב הסקרול יושמד, ומלך הסקרול דורק מגלה אותה לכלא מיוחד על הסתה קיצונית-דתית. לאחר מכן, גלקטוס מחריב את הכוכב, וורנקה משתחררת והופכת לקיסרית של כלל אימפריית הסקרול. היא מנחה את פלישת הסקרול לכיוון כדור הארץ, חמושה בידע שצברה כשחקרה על האילומינטי, ומתחזה לספיידרוומן. עם זאת, כשאסירים ממתקן הכליאה "הרפסודה" מארגנים בריחה המונית, ורנקה נאלצת לעצור אותם ולהצטרף אל האוונג'רס החדשים.
אלקטרה, מנהיגת ארגון היד, נחשפת כמתחזת-סקרול בשם פאגון. ורנקה לוקחת את גופתה של פאגון לטוני סטארק, כדי ליצור חוסר אמון בקרב קהילת גיבורי-העל. סקרול נוספים מתחזים למספר סוכני S.H.I.E.L.D כדי לכרות את מתכת הוויברניום בארץ הפראית, אך הם נהרגים על ידי האוונג'רס החדשים. נאמור הורג סקרול המתחזה לחזיז שחור, ומתגלים שני סופר-סקרול חדשים, בעלי כוחות שונים של גיבורי-על. הסקרול משתלטים בהדרגה על סוכנות S.H.I.E.L.D, כובשים רשמית את "הרפסודה", מעבירים את בניין בקסטר של ארבעת המופלאים לאזור השלילי. בנוסף, הם שולחים את "קפטן מארוול" החדש שלהם לתקוף את "הר הרעם" של קבוצת ת'נדרבולטס. בקרב בארץ הפראית, האוונג'רס מותקפים על ידי הסקרול, וריד ריצ'רדס נפצע על ידי קריטי-נול, סקרולית המתחזה להנרי פים.
לאחר מספר קרבות, הן במנהטן והן בארץ הפראית, מיסטר פנטסטיק מצליח לבנות מכשיר שיזהה את החייזרים. אנשי העולם-התחתון קינגפין והברדס מסייעים לגיבורי-העל, בטענה ש"העולם הפך למקום רע לעסקים". ורנקה מובילה את צי הסקרול לקרב האחרון נגד האוונג'רס, שמגייסים לעזרתם את ניק פיורי והלוחמים הסודיים שלו, את תור, דרדוויל, קא-זאר, האוונג'רס הצעירים, ת'נדרבולטס וכמה מחברי האקס-מן. בקרב האחרון, ורנקה נפצעת על ידי הוקאיי, קריטי-נול מפעילה מטען חבלה על הצרעה. תור מנסה להציל את הצרעה, מנטרל את המטען אך הורג את הצרעה. ורנקה נורה ונהרגת על ידי נורמן אוסבורן, שבנה את נשקו על סמך קבצים שיירט מדדפול. שרידיו האחרונים של גזע הסקרול מובסים, ואיירון מן מאתר ומחלץ את הגיבורים החטופים. סוכנות S.H.I.E.L.D מפורקת על ידי צו רשמי של נשיא ארצות הברית, בזמן שסקרול המתחזה לאדווין ג'רוויס בורח עם תינוקם של ג'סיקה ג'ונס ולוק קייג'. סקרול זה נהרג על ידי בולזאיי לאחר החזרת הרך הנולד.
כתוצאה מפירוקה של סוכנות S.H.I.E.L.D, טוני סטארק מודח מתפקידו ונורמן אוסבורן מקים את ארגון H.A.M.M.E.R החתרני שלו, הפועל כסוכנות S.H.I.E.L.D. אוסבורן מקים גרסה בהנהגתו של האילומינטי ומצרף אליה את נאמור, הברדס, אמה פרוסט, דוקטור דום ולוקי, כשכך מתחילה עלילת "שלטון אפל".
ביבליוגרפיה

| 0 | 1 | 2 |
| --- | --- | --- |
|  Secret Invasion: The Infiltration Avengers: The Initiative Annual #1  Captain Marvel vol. 6, #3-5  The Mighty Avengers #7  Ms. Marvel vol. 2, #25-27  The New Avengers #38-39  The New Avengers: Illuminati #5 Secret Invasion Avengers: The Initiative #14-19  Black Panther vol. 4, #39-41  Captain Britain and MI13 #1-4  Deadpool vol.2 #1-3 |  Guardians of the Galaxy vol. 2, #4-6  Incredible Hercules #117-120  Iron Man: Director of S.H.I.E.L.D. #33-35  Marvel Spotlight: Secret Invasion Saga #1  The Mighty Avengers #12-20  Ms. Marvel vol. 2, #28-30  New Avengers #40-47  New Warriors vol. 4, #14-15  Nova vol. 4, #16-18  Punisher War Journal #24-25  Secret Invasion: The Amazing Spider-Man #1-3  Secret Invasion: Aftermath Beta Ray Bill: The Green of Eden #1 |  Secret Invasion: Dark Reign #1  Secret Invasion: Fantastic Four #1-3  Secret Invasion: Front Line #1-5  Secret Invasion: Inhumans #1-4  Secret Invasion: Requiem #1  Secret Invasion: Runaways/Young Avengers #1-3  Secret Invasion: Thor #1-3  Secret Invasion: Who Do You Trust? (one-shot)  Secret Invasion: X-Men #1-4  She-Hulk vol. 2, #31-33  Skrulls! (one-shot)  Thunderbolts #122-125  X-Factor vol. 3, #33-34 |
הערות שוליים

↑  Annihilation #1-6, October 2006-March 2007
↑  New Avengers #31: Bendis Talks bout The Big Twist, Dave Richards, June 14th 2007
↑  Avengers #88-97
↑  New Avengers: Illuminati #1
↑  Fantastic Four #257
↑  New Avengers #40
↑  New Avengers #1
↑  New Avengers #31
↑  New Avengers #41
↑  New Avengers: Illuminati #5
↑  Deadpool Vol.2 #1-3
↑  Secret Invasion #8
↑  Dark Reign: Dark Avengers #1
פרוגנתודון

| פרוגנתודון |
| --- | --- |
 
תקופה
קרטיקון עליון 83.6–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
משפחה:: מוסזאוריים
סוג:: פרוגנתודון
שם מדעי
 Prognathodon ‏Dollo, 1889

פרוגנתודון (שם מדעי: Prognathodon; משמעות השם: "שן קדמית". בעבר נקרא: Dollosaurus) הוא סוג של זוחל ימי ממשפחת המוזאזאוריים שחי בסוף הקרטיקון לפני 83.6-66 מיליון שנה.
מאפיינים

מאובניו של זוחל ימי זה נתגלו באמריקה הצפונית, אירופה, צפון אפריקה, ניו זילנד והמזרח התיכון. בשל ההבדלים המובהקים ביניהם והמצב החלקי בו נתגלו רבים מהמינים, מצוי הסיווג המדויק שלהם תחת הסוג פרוגנתודון במחלוקת.
הפרוגנתודון היה טורף באורך עשרה מטרים, כאשר אצל המינים הגדולים ביותר הגיע אורך הגולגולת הגדולה ביותר ל-140 ס"מ, אך מינים רבים היו קטנים יותר ונמצאו רק שלדים מפורקים שלהם. במבנהו דמה הפרוגנתודון למוסזאורוס והיה קרובו. המאפיין הבולט ביותר של זוחל זה הוא מספר טבעות גדולות לאורך הרשתית שהגנו על עיניו. לפרוגנתודון היו זוג סנפירי חזה גדולים, זוג סנפירי שת קטנים וזנב גדול וגמיש בעל סנפיר גבוה בקצהו. הלסתות היו ישרות ומלאות שיניים חדות וישרות שנועדו לשבור עצמים קשים.
הפרוגנתודון היה צייד ימי, שככל הנראה ניזון מרכיכות כמו צדפות, חלזונות ואמוניטים בעלי שריון קשה. אחרים חושבים שהוא ניזון דווקא ממגוון דגים ומזוחלי ים, כגון צבי ים, פליוזאורים ואף ממוסזאורים אחרים. כמו כן הוא ניזון מטרף יבשתי שנפל למים.
בתרבות

זוחל ימי זה הופיע במשחק עולם היורה: המשחק ובסרטים Sea Rex 3D ונדידת הדינוזאורים.
הערות שוליים

↑  Konishi, Takuya; Brinkman, Donald; Massare, Judy A.; Caldwell, Michael W. (2011-09-01). "New exceptional specimens of Prognathodon overtoni (Squamata, Mosasauridae) from the upper Campanian of Alberta, Canada, and the systematics and ecology of the genus". Journal of Vertebrate Paleontology. 31 (5): 1026–1046
פרוגנתודון, באתר האנציקלופדיה של החיים (באנגלית)
פרוגנתודון, באתר GBIF (באנגלית)
פרוגרסיב מטאל

| --- | --- |

 מקורות סגנוניים:  רוק מתקדם, הבי מטאל
 מקורות תרבותיים:  אמצע שנות ה-80
 מוצא:  ארצות הברית 
 כלים:  גיטרה חשמלית, קלידים, גיטרה בס, תופים, שירה
 נגזרות:  דת' מטאל טכני
 תת-סוגות
 דג'נט
 סצינות אזוריות
 ארצות הברית • בריטניה • סקנדינביה • יפן
 נושאים קרובים
 פאוור מטאל, מטאל אלטרנטיבי, מטאל נאו-קלאסי, מת'קור, פוסט-מטאל
 
פרוגרסיב מטאל (באנגלית: Progressive Metal; תרגום חופשי: מטאל מתקדם; נקרא גם: פרוג מטאל, Prog Metal) הוא זרם מוזיקלי המשלב בין רוק מתקדם והבי מטאל.
הסימנים הראשונים לז'אנר הופיעו בתחילת שנות ה-70 כאשר אבות ראשונים כמו King Crimson ו-Rush לקחו את הרוק המתקדם לכיוון כבד יותר, המושפע רבות מהבי מטאל והארד רוק. פרוגרסיב מטאל, כסגנון מוזיקלי מובהק, קודם בעיקר על ידי חברי סצנת ההבי מטאל האמריקאית של אמצע שנות ה-80, בעיקר Queensrÿche,‏ Fates Warning ומאוחר יותר על ידי Dream Theater ו-Symphony X.
מאפיינים

פרוגרסיב מטאל משלב את הנגינה הרועשת, מונעת הגיטרה של הבי מטאל וממזגת אותה עם מיומנות טכנית ווירטואוזיות בהשפעת רוק מתקדם. פרוגרסיב מטאל מאופיין בכתיבת שירים לא שגרתית הכוללת הרמוניות מורכבות, קטעים מרובים, כלי נגינה לא שכיחים בהבי מטאל מסורתי כגון קלידים, וכן השפעות מחוץ למוזיקת מטאל. לעיתים קרובות, זמרים מעדיפים שירה נקייה, ומשתמשים בליריקה פואטית ולעיתים מלנכולית הכוללת נושאים כגון רגשות, פילוסופיה, מדע בדיוני ופוליטיקה.
ראו גם

רוק מתקדם
הבי מטאל
הערות שוליים

| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל : 
| --- | --- |
בקרת זהויות :  NLI: 987007590501105171  LCCN: sh2011000405
פלישה (מקרקעין)

.
סמל הסקווטרים הבינלאומי.
סקווט בלוזאן בבית חולים נטוש.
פלישה למקרקעין, הסגת גבול, או סקווטינג (מאנגלית Squatting) היא פעולה של התיישבות של אנשים בבניין או בשטח נטוש, או שאינו נמצא בשימוש, מבלי שהפולש מבצע קניה, שכירה או קבלת הסכמה בדרך אחרת. הסופר רוברט נויברט (Robert Neuwirth) טען כי ברחבי העולם קיימים כמיליארד פולשים (סקווטרים), או אחד מכל שישה אנשים. עד 2030 הוא טוען, יהיו 2 מיליארד פולשים, או אחד מכל ארבעה אנשים, ועד 2050 הוא חוזה שלושה מיליארד פולשים למקרקעין, או אחד מכל שלושה אנשים.
לעיתים קרובות נעשה שימוש בבניין למגורים או למרכז חברתי. פעולת הפלישה נעשית בדרך כלל על ידי חסרי בית, אך לעיתים גם על ידי אנשים המשייכים עצמם לאידאולוגיה האנרכיסטית או האוטונומיסטית.
סקירה

ברוב המדינות העניות בעולם קיימים שיכוני עוני או עיירות פחונים נרחבות. לרוב עיירות אלו בנויית בשוליים של ערים גדולות ומורכבות כמעט אך ורק ממבנים שנבנו באופן עצמאי על ידי הדיירים על שטחי קרקע שנתפסו או נלקחו באופן בלתי חוקי. עם הזמן, עיירות אלו יכולות להפוך לחוקיות ולהדמות לשכונות נורמליות, ועם זאת הן מתחילות כפלישה למקרקעין עם תשתית מינימלית. כך, אין מערכת ביוב, יש להביא מי שתייה מספקים או לסחוב אותם מברז סמוך ואם יש חשמל, הוא נגנב בדרך כלל מכבל חשמלי קרוב.
במדינות רבות, עצם ביצוע הפלישה כשלעצמו הוא פשע; באחרות הוא נתפס רק כסכסוך אזרחי בין הבעלים לבין הפולשים. דיני קניין והמדינה העדיפו באופן מסורתי את בעלי הנכס. ועם זאת, במקרים רבים בהם לפולשים הייתה בעלות דה פקטו, שונו החוקים כדי לתת לגיטימציה למצבם. לרוב, פולשים טוענים לזכויות על המקומות בהם התיישבו בחסד ההחזקה, במקום הבעלות; במובן זה, פלישה למקרקעין דומה במקרים אלה ואף עשויה להיות תנאי הכרחי לחזקה פגומה (Adverse possession), לפיה יכול המחזיק בנכס ממשי ללא שיש לו תואר לקניין, להשיג בסופו של דבר חזקה חוקית לנכס המוחשי.
אפריקה

קיימות קהילות גדולות של פולשים (סקווטרים) בקניה כמו "קיברה" בניירובי. כתב של הבי.בי.סי תיאר זאת כך:
"הדבר הראשון שמכה בך כאן היא הצחנה העשירה של כמעט מיליון אנשים שחיים בשוחה זאת - בבקתות בוץ, ללא צינורות ביוב, ללא כבישים, ללא מים, ללא בתי שימוש, למעשה ללא שירותים מכל סוג שהוא".
הערכה היא שכ-1000 איש חיים במלון ביירה (Beira) במוזמביק.
בדרום אפריקה, פולשים חיים בדרך כלל ב"יישובים לא פורמליים" או "מחנות סקווטרים" בפאתי הערים הגדולות. על פי הערכה משנת 1994, מתוך 44 מיליון התושבים של דרום אפריקה 7.7 מיליון גרים ביישובים אלה.
פולשים תפסו גם מבנים רבים, במיוחד בעיר הפנימית של יוהנסבורג. בעלי הנכס או רשויות ממשלתיות יכולים בדרך כלל לפנות פולשים לאחר ביצוע של כמה פרוצדורות משפטיות.